Rijeka, 7. veljače 2020.

**OBJAVA ZA MEDIJE**

**IZAŠAO JE NOVI BROJ MAGAZINA NA DJECU *BRICKZINE***

Šaren, inspirativan, edukativan i zabavan, a ovog puta i **pravi EPK-ovski**, **objavljen je četvrti tiskani Brickzine**, **magazin za djecu (i roditelje) o stvaranju kulture. Brickzine**, **pod okriljem programa Dječja kuća Europske prijestolnice kulture, izdaje Gradska knjižnica Rijeka.**

**Dizalice, kontejneri i brodovi** svakodnevna su vizura Rijeke, a u novom broju Brickzinea mali (ali i oni malo veći) čitatelji moći će saznati što se događa ispod dizalica i na brodovima, kako su oni povezani s kulturom, ali i zašto je važno da budućnost Rijeke ostane i dalje pomorska.

Pred Rijekom je **bogata kulturna godina**, program Europske prijestolnice kulture i službeno je započeo, a ovaj broj časopisa **svojevrstan je vodič kroz 2020. godinu**. Tematski, **naglasak je stavljen na dječje programe i programe koji se vežu uz programski pravac Dječja kuća Europske prijestolnice kulture, ali istaknuti su i brojni drugi programi kako bi se prikazala raznolikost tema i programa koji će se odvijati kroz čitavu godinu.**

Mnogi su na ovom časopisu radili i pisali, a kao i svi brojevi časopisa do sada i ovaj je originalno ilustriran, a za to je zaslužno čak 15 talentiranih i vrijednih hrvatskih ilustratora i dizajnera. Autor naslovnice je nagrađivani i međunarodno priznati hrvatski ilustrator mlađe generacije Manuel Šumberac, a dizajn broja odradio je studio Mikser.

Treba istaknuti i da je ovo po broju stranica **najveći Brickzine do sada**, koji se može čitati kroz cijelu godinu jer je **svojevrstan vodič kroz godinu Europske prijestolnice kulture**.

Svoj besplatni primjerak Brickzinea svi koji to žele mogu nabaviti nabaviti u **Gradskoj knjižnici Rijeka – Dječjem odjelu Stribor, središnjem odjelu Filodrammatica, središnjem odjelu Modello i svim ograncima Gradske knjižnice Rijeka – Trsat, Drenova, Turnić i Zamet, zatim u Gradskom kazalištu lutaka Rijeka, Muzeju moderne i suvremene umjetnosti, Art kinu i RiHubu.**

A za sve one koji nisu iz Rijeke, i oni mogu dobiti svoj primjerak Brickzinea, potrebno je samo javiti se na e-mail adresu [*brickzine@brickzine.hr*](mailto:brickzine@brickzine.hr)

Brickzine je medijsko-stvaralački projekt Dječje kuće koji se kao fini “softver” stvaralačke nadogradnje nadograđuje na beton u kompleksu “Benčić“. Projektom organizacijski i produkcijski kao izdavač upravlja Gradska knjižnica Rijeka, suizdavač je RIJEKA 2020, a uz partnere na razvoju Dječje kuće - Art kino, Gradsko kazalište lutaka Rijeka, Muzej moderne i suvremene umjetnosti i RUKE (Vijeće mladih Benčić).

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42